Boererate.com: Mediese woordeboek en gids: I
Mediese woordeboek en gids: I
I-band (I band) <sien ook A-band; H-band; Z-lyn> Die isotrope of enkel refraktêre band van 'n sarkomeer wat lig vertoon en slegs uit aktienfilamente bestaan.
ikterus (icterus, jaundice) <sien ook cholemie> (geelsug) 'n Siekte gekenmerk deur die gelerige verkleuring van die vel en slymvliese as gevolg van gal in die bloed.
ileus (ileus) (dermafsluiting) Verstopping van die derm waardeur die afvoer van uitwerpsels onmoontlik word.
ilium (ilium) <sien ook heupbeen; ischium; pubis> (dermbeen) Boonste en grootste van die drie vergroeide bene wat die heupgordel vorm.
immuniteit (immunity, insusceptibility) <sien ook aktiewe immuniteit; humorale immuniteit; passiewe immuniteit; selbemiddelde immuniteit> (onvatbaarheid) Die vermoë van die liggaam om weerstand te bied teen sekere mikro-organismes of ander toksiese stowwe.
immuun (immune) <cf vatbaar> (onvatbaar) Nie vatbaar vir aansteeklike siektes nie.
impotensie (impotence) Kragteloosheid of onbekwaamheid, veral gebrek aan seksuele vermoë.
inflammasie (inflammation) Die reaksie van lewende weefsel op besmetting of beserings.
influensa (influenza) Akute infektiewe en dikwels epidemiese siekte, gekenmerk deur inflammasie van die slymvliese van die lugweë, koors, uitputting en ander wisselende simptome.
inkontinensie incontinence Nie in staat wees om urine of ontlasting in te hou nie.
inkus (incus, anvil) <sien ook malleus; stapes; timpanum> (aambeeld) Die middelste van die drie gehoorbeentjies.
insekbyt (insect bite) Die byt van 'n insek.
insomnia (insomnia) <sien ook slaaploosheid; slapeloosheid > Sukkel om te slaap.
inspirasie (inspiration, aspiration, inhalation) <sien ook respirasie 2de inskrywing/cf ekspirasie> (aspirasie, inaseming) Die handeling om lug in die longe te trek.
inspirator (inspirator) <sien ook aspirator> Toestel waarmee lug in die longe gesuig word.
inspiratories (inspiratory) M.b.t. inaseming.
inspiratoriese kapasiteit (inspiratory capacity) Die volume lug wat n ekspirasie ingeasem kan word deur 'n normale plus ’n geforseerde inspirasie.
inspiratoriese reserwevolume (inspiratory reserve volume) Die ekstra volume lug wat nog ingeasem kan word deur ’n maksimale inspiratoriese poging ’n gewone inspirasie.
insula (insula, island) (eiland) Geïsoleerde area - enige afgebakende deel van ’n orgaan.
insulien (insulin) Pankreashormoon wat deur die B-selle van die Langerhans-eilande gesekreteer word. Dit beheer die suikergehalte van die bloed.
integument (integument, cutis, skin, tegument) (cutis, huid, tegument, vel) Die buitenste struktuur wat die hele liggaam omsluit en uit twee hooflae, nl die epidermis en die dermis bestaan.
intensiewesorg (intensive care) <sien intensiewesorgeenheid>
intensiewesorg-eenheid (intensive care unit, ICU) (intensiewesorgeenheid, intensiewesorg, ISE) Afdeling in die hospitaal waar pasiënte wat ernstig siek is, intensief deur hoogs opgeleide personeel versorg word.
intensiewesorgeenheid (intensive care unit, ICU) (intensiewesorg-eenheid, intensiewesorg, ISE) Afdeling in die hospitaal waar pasiënte wat ernstig siek is, intensief deur hoogs opgeleide personeel versorg word.
intern (internal) <cf ekstern 2de inskrywing> (binne) Nader aan die middel.
intestinale villus (intestinal villus) (dermvlokkie) Een van die vingeragtige uitsteeksels van die slymvliesmembraan van die dunderm wat dien om die absorpsieoppervlak te vergroot.
intestinum (intestinum, intestine, gut, bowel) <sien ook spysverteringskanaal> (derm, dermkanaal) Die deel van die spysverteringskanaal wat vanaf die duodenum tot by die anus strek.
intraveneus (intravenous, IV) (IV, binneaars) Binne-in of in die are.
ISE (ICU) <sien intensiewesorgeenheid>
isotonies (isotonic) <sien ook hipertonies 2de inskrywing; hipotonies 2de inskrywing> Met dieselfde spanning of druk; gelyke tonus.
isotonies (isotonic) <cf anisotonies> Beskryf 'n oplossing waarvan die konsentrasie opgeloste deeltjies net soveel is as die van die oplossing waarmee dit vergelyk word.
isotonies (isotonic) <sien ook isometries> Wanneer 'n spier tydens spierkontraksie saamtrek en verkort om 'n beweging te veroorsaak.